ગોંડલની આગની ઘટનાની વાત કરીએ એ પહેલાં પણ ગોંડલના મહત્ત્વને જાણીએ તો સૌરાષ્ટ્ર એ મગફળીના ઉત્પાદનનું હબ છે. આશરે રપ લાખ ટન મગફળનું ઉત્પાદન દર વર્ષે થાય છે. સમગ્ર સૌરાષ્ટ્રનું સૌથી મોટંુ માર્કેટ યાર્ડ ગોંડલમાં હાઈ-વૅ પર આવેલું છે. સહકારી ક્ષેત્ર અને કૃષિ જણસોની બાબતમાં ગોંડલ એક પ્રમુખ કેન્દ્ર છે. સૌરાષ્ટ્રનાં સેન્ટરોમાંથી મગફળીની ખરીદી કરી સરકારી એજન્સીઓ ગોંડલમાં ગોડાઉન ભાડે રાખીને તેમાં સાચવે છે. નાફેડ રાજ્યમાં ગુજકોટને નોડલ એજન્સી તરીકે રાખીને તેના મારફત ટેકાના ભાવે મગફળી ખરીદ કરે છે. ખરીદ કરેલો આ જથ્થો ખાનગી ગોડાઉન ભાડે રાખીને તેમાં સાચવવામાં આવે છે.